Har du peon staude i hagen, har du sikket oppdaget at det kryper maur på peonknoppene. Peoner er fra naturens side dekket av en litt klissete nektar som maurene elsker. De svarte sukkermaurene bidrar med god hjelp for at peonknoppene skal kunne åpne seg lettere. Så maur på peonknoppen gjør absolutt ingen skade, og det er liten grunn til å prøve å bli kvitt de når de står ute i bedet. Klipper du av peonen og setter de i vase, kan du bare børste maurene av eller vaske knoppen forsiktig.  Sukkeret er et overskuddsprodukt etter fotosyntese og egentlig ikke noe peonen har bruk for. Har du ekstra mye av belegget (masse maur) så kan det tyde på at planten er tørr, så sånn sett kan mauren fungere som en indikator på at peonen trenger å vannes.